31.03.2020.

Poigraj se nijansama plave!

 *Danas ćemo dizajnirati plakat za Dan voda. Na plakatu ćemo temperama naslikati rijeku čistim i zagasitim tonovima plave i/ili zelene boje i temperom ispisati velikim tiskanim slovima 22. 3. DAN VODA.*

Tempera je neprozirna pokrivna boja. Zbog toga se može slikati sloj na sloj. Temperom možemo prekrivati već obojene plohe koje su suhe. Kad želimo dobiti boju miješanjem dviju boja, te dvije boje moramo dobro izmiješati. Boja na papiru ne smije biti prozirna.

Odredi koliko će prostora na plakatu zauzeti slika, a koliko tekst. Na jednom dijelu plakata naslikaj rijeku jarkim i zagasitim bojama (plavom i zelenom). Možeš naznačiti i kopno s lijeve i desne strane rijeke ako želiš. Slika mora biti jednostavna!

Zatim ćeš preko slike ili na prazan dio papira temperom (predlažem crvenu jer je uočljiva) napisati: 22. 3. DAN VODA (iznad, pokraj ili ispod slike). Dakle, slika može prekriti cijeli papir pa ćemo slova napisati iznad slike (kada se slika malo osuši). Druga mogućnost: možemo unaprijed planirati gdje će biti slika, a gdje tekst pa naslikati manju sliku i ostaviti prazan dio papira za pisanje teksta.

DAN VODA!! ☺